439.08 REGOLAMENTI DWAR Ż-ŻAMMA TA’ ANNIMALI SEVAĠĠI FI STABBILIMENT IŻOOLOĠIĊI L-AVVIŻ LEGALI 265 ta’ l-2003, kif emendat bl-Avviż Legali 426 ta’ l-2007. L-AVVIŻ LEGALI 265 ta’ l-2003, kif emendat bl-Avviż Legali 426 ta’ l-2007. 1. Titolu u skop. (1) It-titolu ta’ dawn ir-regolamenti hu Regolamenti dwar iż-Żamma ta’ Annimali Selvaġġi fi Stabilimenti Żooloġiċi. (2) L-objettivi ta’ dawn ir-regolamenti huma li jipproteġu fawna selvaġġa u li jikkonservaw il-biodiversità billi jipprovdu għall-adozzjoni tal-liċenzjar u l-ispezzjoni ta’ stabiliment żooloġiċi fit-territorju ta’ Malta biex isaħħu r-rwol tal-istabbiliment iżooloġiċi fil-konservazzjoni tal-biodiversità. (3) L-iskop ta’ dawn ir-regolamenti huwa l-implimentazzjoni tar-regoli mniż/la taħt id-Direttiva tal-Kunsill ta’ l-Unjoni Ewropea 1999/22/KEE dwar iż-żamma ta’ annimali selvaġġi fi stabbiliment iżooloġiċi. 2. Tifsiriet. Kap. 437. F’dawn ir-regolamenti, kemm il-darba r-rabta tal-kliem ma tkunx titlob xort’oħra-"stabiliment iżooliċi" tfisser l-istabbilimenti permanenti kollha fejn jinżammu għal wiri lill-pubbliku għal sebat ijiem jew aktar fis-sena, l-annimali ta’ speċi selvaġġa bl-eċċezzjoni taċ-ċirku, ħwienet tal-pets u stabbilimenti lis-Servizzi Veterinarji teżenta mill-ħtiġiet ta’ dawn ir-regolamenti minħabba f’li ma jesibixxux numru sinifikanti ta’ annimali jew ta’ speċi lill-pubbliku u li l-eżenzjoni ma tfixkilx l-objettivi ta’ dawn irregolamenti. Barra minn dan, "sieħeb fil-kummerċ" għandha jkollha l-istess tifsira kif provdut fl-artikolu 2 ta’ l-Att dwar is-Servizzi Veterinarji u għandha tinkludi l-Istati Membri ta’ l-Unjoni Ewropea. 3. Is-Servizzi Veterinarji għandha tieħu l-miżuri taħt ir-regolamenti 4, 5 u 6 biex tiżgura li l-istabbiliment iżooloġiċi kollha jimplimentaw dawn il-miżuri ta’ konservazzjoni li ġejjin, jiġifieri: (a) jipparteċipaw fir-riċerka li minnha l-benefiċċji ta’ konservazzjoni jgħinu lill-ispeċi, u, jew jitħarrġu f’ħiliet ta’ konservazzjoni relevanti, u, jew il-bdil ta’ informazzjoni dwar il-konservazzjoni ta’ l-ispeċi u, jew, fejn xieraq, ta’ trobbija fil-magħluq, it-tiġdid tal-popolazzjoni jew l-introduzzjoni mill-ġdid ta’ l-ispeċi fl-abitat selvaġġ, (b) jippromwovu l-edukazzjoni pubblika u għarfien dwar il-konservazzjoni tal-biodiversità, b’mod partikolari billi jipprovdu informazzjoni dwar l-ispeċi esibiti u l-abitat naturali tagħhom, (ċ) ja kkomodaw l-annimali tagħhom taħt kondizzjonijiet li jimmiraw li jissodisfaw il-ħtiġiet bijoloġiċi u ta’ konservazzjoni ta’ l-ispeċi individwali, fost l-oħrajn, billi jipprovdu lill-ispeċi titjib speċifiku ta’ l-għeluq; u jżommu standard għoli ta’ trobbija ta’ l-annimali bi programm żviluppat ta’ trattament veterinarju kemm preventiv kif ukoll ta’ kura u ta’ nutriment; (d) jevitaw il-ħarba ta’ l-annimali sabiex jevitaw theddid ekoloġiku possibbli lill-ispeċi indiġeni u jevitaw id-dħul ta’ insetti jew annimali li jeqirdu u vermini minn barra, (e) iżommu reġistri aġġornati tal-kollezzjoni tal-istabilimentiżooloġiċi, xierqa għall-ispeċi reġistrati. 4. Liċenżjaru spezzjoni. (1) Id-Direttur, fuq il-parir tal-Kunsill għat-trattament xieraq ta’ l-Annimali, għandu jadotta miżuri għal-liċenzjar u spezzjoni ta’ stabiliment iżooloġiċi eżistenti u ġodda sabiex jiżgura li jintlaħqu l-ħtiġiet tar-regolament 3. (2) Kull stabiliment żooloġiku għandu jkollu liċenza fi żmien erba’ snin wara d-dħul fis-seħħ ta’ dawn ir-regolamenti, jew, fil-każ ta’ stabiliment iżooloġiċi ġodda, qabel ma dawn jinfetħu għall-pubbliku. (3) Kull liċenza għandha tinkludi l-kondizzjonijiet li jinfurżaw il-ħtiġiet tar-regolament 3. Il-ħarsien ta’ dawn il-kondizzjonijiet għandu jkun verifikat fost l-oħrajn, permezz ta’ spezzjonijiet regolari u għandhom jittieħdu passi xierqa biex jiżguraw din il-konformità. (4) Qabel ma tingħata, jew tkun rifjuta ta l-liċenza, jew jiġi estiż il-perjodu tagħha, jew tiġi emendata b’mod sinifikanti, għandha ssir spezzjoni minn uffiċjali ta’ l-Animal Welfare sabiex jiddeterminaw jekk ikunuxqed jiġu milħuqa jew le l-kondizzjonijiet ta’ liċenzjar jew il-kondizzjonijiet proposti tal-liċenzi. (5) Jekk l-istabbiliment żooloġiku ma jkollux liċenza skond dawn ir-regolamenti jew il-kondizzjonijiet tal-liċenza ma jinżammux, l-istabbiliment żooloġiku jew parti minn u- (a) għandu jingħalaq għall-pubbliku mis-Servizzi Veterinarji; u, jew (b) għandu jkun konformi mal-ħtiġiet xierqa imposti mis-Servizzi Veterinarji biex jiżgura li jintlaħqu l-kondizzjonijiet tal-liċenza. Jekk dawn il-ħtiġiet ma jkunux milħuqa f’perjodu xieraq li għandu jkun determinat fi żmien sena, is-Servizzi Veterinarji għandha tirtira jew timmodifika l-liċenza u tagħlaq l-istabbiliment żooloġiku jew parti minnu. 5. Għeluq ta’ stabbiliment iżooloġiċi. Fil-każ li jingħalaq l-istabbiliment żooloġiku jew parti minnu, is-Servizzi Veterinarji għandha tiżgura li l-annimali involuti jkunu trattati jew imneħħija taħt kondizzjonijiet mogħtija minn dan l-istess Dipartiment u konsistenti ma’ l-għanijiet u d-disposizzjonijiet ta’ dawn ir-regolamenti. 6. (1) Bla ħsara għad-disposizzjonijiet ta’ dawn ir-regolamenti u tal-Att dwar it-Trattament Xieraq ta’ l-Annimali, persuna li tikser xi disposizzjoni ta’ dawn ir-regolamenti, teħel, meta tinsab ħatja, multa ta’ mhux inqas minn tlieta u għoxrinelf u mitejn u tlieta u disgħin euro u tlieta u sebgħ in ċenteżmu (23, 293.73). (2) Mingħajr preġudizzju għad-disposizzjonijiet tas-sub regolament (1), il-Qorti tista’ ukolltordna lillmin jinsabħati li għamel reat taħt dawn ir-regolamenti, tħallas l-ispejjeż magħmula mis-Servizzi Veterinarji bħala riżultat ta’ dak ir-reat, ir-revoka tal-permess maħruġ taħt dawn ir-regolamenti u l-konfiska, żamma u tneħħija tal-corpus delicti.